Rapper-ul american R. Kelly a fost condamnat pentru trafic sexual de persoane.
În 2013 artistul a fost achitat pentru pornografie infantilă. Procesul lui R.Kelly a început după ce victimele au început să apară la televizor. 11 persoane au depus mărturii la o instanță de judecată din New York.
Rapper-ul american R Kelly a fost găsit vinovat de faptul că și-a folosit statutul de superstar pentru a pune în aplicare o schemă de abuz sexual asupra femeilor și copiilor timp de două decenii, scrie BBC.Un număr de 11 acuzatori, nouă femei și doi bărbați, au depus mărturie în timpul procesului care a durat șase săptămâni, în care au descris umilințele și violențele sexuale la care au fost supuși.După două zile de deliberări, juriul l-a găsit pe Kelly vinovat de toate acuzațiile care i se aduceau.Sentința va fi pronunțată la 4 mai și cântărețul ar putea să-și petreacă restul vieții în spatele gratiilor.R Kelly – celebru mai ales pentru cântecul I Believe I Can Fly – a fost, de asemenea, găsit vinovat de trafic de femei și de producerea de pornografie infantilă.Pe lângă cele opt capete de acuzare pentru trafic sexual, Kelly a fost găsit vinovat și de șantaj.Gloria Allred, un avocat care a reprezentat mai multe victime, a declarat reporterilor: "Practic avocatura de 47 de ani. În acest timp, am urmărit mulți prădători sexuali care au comis infracțiuni împotriva femeilor și copiilor. Dintre toți prădătorii pe care i-am urmărit, domnul Kelly este cel mai rău".